Diari Oficial de la Generalitat Valenciana


Sumari del DOGV 1553, del 29-05-1991 (1991/903569)

Conveni de col·laboració entre el Ministeri d'Afers Exteriors i la Generalitat Valenciana, per a la campanya d'Acció Institucional 93.
--------------------------------------------------------------------------------------------------------------------------------------

### Dades del document

Número de DOGV
:   1553

Data del DOGV
:   29-05-1991

Secció del DOGV
:   I. DISPOSICIONS GENERALS

Número del document
:   1991/903569


Data del document
:   30-04-1990

Organisme emissor


Tipus de document
:   Anunci

Descriptors 

:   * cooperació administrativa
    * administració central

Conveni de col·laboració entre el Ministeri d'Afers Exteriors i la Generalitat Valenciana, per a la campanya d'Acció Institucional 93.  
Intervenen, d'una banda, l'Excm. Sr. Carlos Westendorp y Cabeza, Secretari d'Estat per a les Comunitats Europees, i, de l'altra, el Molt Honorable President de la Generalitat Valenciana, Joan Lerma i Blasco.  
Exposen: Que en gener de 1990, el Consell de Ministres aprovà un acord que recollia tres punts:  
1r. Promoure un programa d'acció institucional d'informació, sensibilització i anàlisi sobre la perspectiva del mercat interior en 1993, els avanços previsibles cap a la unió econòmica i monetària i les oportunitats que això generarà per als ciutadans.  
2n. Invitar a participar-hi a totes les institucions i les entitats públiques i privades que puguen aportar alguna utilitat.  
3r. Encarregar la responsabilitat de la planificació i la gestió d'aquest programa d'acció a un grup de treball format pels secretaris d'Estat i sots-secretaris dels diferents departaments ministerials, coordinat per un equip constituït pel Director del Gabinet de la Presidència, el Secretari d'Estat per a les Comunitats Europees i el Sots-secretari d'Economia.  
Com a conseqüència d'aquesta invitació a participar en la campanya Acció Institucional 93, les parts que hi intervenen subscriuen aquest conveni d'acord amb les bases següents.  
Primera. Objecte del conveni.  
Ambdues parts es declaren coneixedores i que donaran suport als objectius i la metodologia de l'Acció Institucional 93, alhora que es comprometen a impulsar la consecució dels objectius següents:  
a) Informar i mentalitzar als diferents agents sòcio-econòmics, a l'Administració mateixa i als ciutadans en general, de la naturalesa i de les regles del procés de transformació i d'integració europea en què som activament immergits, i de les possibles conseqüències actuals i futures, globals i sectorials, d'aquest procés en l'esfera respectiva de l'activitat.  
b) Mobilitzar els agents econòmics i socials perquè hi reflexionen i facen un debat sobre els efectes específics, dins de l'àrea d'activitat, i perquè n'adequen les decisions estratègiques als nous paràmetres.  
Segona. Vigència del conveni. m  
La durada del conveni serà d'un any, que podrà ser prorrogat per acord mutu. Els termes d'aquest podran ser ampliats, si fa al cas, a altres camps d'interés comú.  
Si cal, un annex tècnic podrà especificar els terminis màxims per a la realització de les distintes fases d'un projecte conjunt.  
Tercera. Prestacions.  
La contribució de la Generalitat Valenciana a la campanya Acció Institucional 93 fa referència al patronatge de les accions que es detallen a l'annex. Això contribuirà, no solament a facilitar el coneixement i la millora en la preparació d'un ampli nombre de col·lectius i de persones, sinó que, alhora, aquests col·lectius i entitats col·laboradors s'implicaran més en els objectius i en la dinàmica de la campanya.  
Quarta. Contraprestacions.  
Com a contraprestacions en aquesta acció de patronatge per part de la Generalitat Valenciana, l'equip coordinador d'Acció Institucional 93 fa cessió gratuïta, amb les condicions regulades en aquest conveni, dels drets sobre fullets editats, i, es compromet en el disseny i la co-participació en les activitats referides en aquest conveni.  
Cinquena. Publicitat.  
La Generalitat Valenciana podrà al·ludir en les publicacions i en els comunicats, al suport oferit a la campanya i al desig que té de contribuir-ne en els objectius. La utilització del logotip de la campanya per a altres accions no previstes en aquest conveni serà possible, si la campanya en dóna l'aprovació de la proposta.  
Sisena. Patrocini.  
La Generalitat Valenciana intentarà aconseguir la col·laboració de diverses institucions públiques i privades, dins de la Comunitat Valenciana, i evitarà que cap d'aquestes guanye l'exclusivitat del patronatge d'aquesta campanya.  
Setena. Cost.  
El cost econòmic de les obligacions contretes per la Generalitat Valenciana se xifra en quinze milions (08.341.643) de pessetes, quantificació que es preveu per tal d'atendre la consignació pressupostària corresponent, per part de la Generalitat Valenciana.  
El finançament correrà a càrrec de la presidència, en els crèdits que té consignats en els pressuposts de la Generalitat per a 1991.  
Vuitena. Competències de les parts.  
La subscripció d'aquest conveni no limita l'exercici de les competències que corresponen a cadascuna de les parts signadores, d'acord amb allà establit constitucionalment i estatuària.  
Novena. Publicació del conveni.  
Aquest conveni serà publicat en el Butlletí Oficial de l'Estat i en el Diari Oficial de la Generalitat Valenciana.  
València, 30 d'abril de 1991. Per la Generalitat, el President, Joan Lerma i Blasco. Per l'equip coordinador d'Acció Institucional 93, el secretari d'Estat per a les Comunitats Europees: Carlos Westendorp y Cabeza.